Turkmaniston prezidentining o‘g‘li sanoat va qurilish vaziri etib tayinlandi

7-fevral kuni kechasi Turkmaniston prezidenti Gurbanguli Berdimuhamedovning farmoniga ko‘ra, Serdar Berdimuhamedov sanoat va qurilish vaziri etib tayinlandi, deb xabar beradi “Xroniki Turkmenistana”.

 Serdar Berdimuhamedov
Mamlakat rahbari o‘g‘lini 2019-yilning iyunidan beri egallab kelayotgan Axal viloyati hokimi lavozimidan ozod etgan. Serdar rahbarligi ostida Axal viloyati Turkmanistonning birinchi raqamli hududiga aylandi, shuningdek, 2019-yilgi paxta mavsumida rejani birinchi bo‘lib bajardi.
 Turkmanistonda Axal viloyatining yangi ma’muriy markazi qurilishi boshlandi. Viloyatga prezidentning o‘g‘li rahbarlik qiladi
Bunga qadar Serdar Berdimuhamedov Axal viloyati hokimi o‘rinbosari, tashqi ishlar vaziri o‘rinbosari lavozimlarida ishlagan. Shuningdek, u Turkmaniston parlamenti deputati ham hisoblanadi.